[{"text_idx": "#000000", "text": "Kuidas koostada ha\u0308daolukorra lahendamise plaani?"}, {"text_idx": "#000001", "text": "Kahjuks po\u0303hjapanevat vastust siit ei saa, kuna metoodikaid, vo\u0303imalusi ja ka o\u0303igusaktidest tulenevat kohustuslikku sisu on va\u0308ga palju."}, {"text_idx": "#000002", "text": "Kui sa ikka veel otsustad edasi lugeda ja oma aega sellesse postitusse panustada, siis aita\u0308h sulle ja ma jagan siin oma kogemusi ning vaateid."}, {"text_idx": "#000003", "text": "See postitus on hetkel selline maitse suhu andmise postitus, kus ma la\u0308hemalt ra\u0308a\u0308gin neljast olulisest komponendist koos na\u0308idetega, kuid ilma detaili minemata. Tundub, et siin on ainest pikemaks postituste seeriaks. See on oluline teema minu jaoks ja ma soovin oma mo\u0303tteid rohkem laiemale avalikkusele tutvustada."}, {"text_idx": "#000004", "text": "Iga kriisiplaani koostamise juures peate alati meeles pidama, et ei ole olemas kriisi, mis on ainult sinu asutuse vo\u0303imekuses a\u0308ra lahendada. Samuti ei tohiks keegi arvata, et u\u0308ks asutus saab hakkama kriisi lahendamisega. Ei ole olemas u\u0308ksikut kriisipaani, mille asutuse ise kusagil a\u0308ra teeb. Iga kriisiplaan on u\u0308ks osa mingist suuremast reageerimise, vo\u0303imekuste ja ressursside plaanist."}, {"text_idx": "#000005", "text": "Iga korralik ha\u0308daolukorra lahendamise plaan vo\u0303i kriisiplaan peab po\u0303hinema neljal komponendid:"}, {"text_idx": "#000006", "text": "2) Varajase hoiatuse su\u0308steem ehk ennetavad tegevused o\u0303igel ajal"}, {"text_idx": "#000007", "text": "3) Reageerimine, mis jaguneb omakorda kaheks:"}, {"text_idx": "#000008", "text": "Mo\u0303jude hindamine ise ei peaks olema kriisiplaani osa, kuid see ma\u0308a\u0308rab suuresti a\u0308ra selle, kui palju tuleb kriiside juhtimisel u\u0308llatusi ja u\u0308llatused on need, mis muudavad kriisijuhtimise keeruliseks."}, {"text_idx": "#000009", "text": "Igal kriisil on mingi oluline sektoriteu\u0308lene mo\u0303ju. See haarab ko\u0303iki u\u0308hiskonna aspekte. Sellepa\u0308rast seda kriisiks vo\u0303i ha\u0308daolukorraks nimetatakse. See on su\u0308ndmus, mis mo\u0303jutab ko\u0303ike ja ko\u0303iki ning selle lahendamine no\u0303uab va\u0308ga paljude asutuste ja isikute koosto\u0308o\u0308d."}, {"text_idx": "#000010", "text": "Igal kriisil on olemas otsesed mo\u0303jud ehk mo\u0303jud, mis kohe mo\u0303ju avaldavad, ja kaudsed mo\u0303jud, mis jo\u0303uavad u\u0308hiskonda hoopis ebaharilikul moel. Na\u0308iteks COVID-19 otsene mo\u0303ju oli u\u0308lekoormatud tervishoiusu\u0308steem, liikumispiirangud (mis viisid turismisektori, sh lennunduse madalseisu) sotsiaalsete kontaktide va\u0308henemine, jne. Kaudsed mo\u0303jud olid kinni olevad haridusasutused ehk lapsed, keda ei saanud u\u0308ksi ja\u0308tta, kuid ka vanavanemaid ei saanud kutsuda, vaimse tervise halvenemine, edasilu\u0308katud operatsioonid jne."}, {"text_idx": "#000011", "text": "Na\u0308iteks kui venelased korraldavad Zaporiz\u030cz\u030cja tuumaelektrijaamas mingi ka\u0308ki, kas vo\u0303i valearvestuse ja selle tulemusena tekib kriitiline viga, mis viib massiivse tuumao\u0303nnetuseni, siis nagu meie riigi tuumaekspert on mitmel korral va\u0308lja o\u0308elnud - otsene mo\u0303ju meile suure to\u0303ena\u0308osusega on minimaalne. Saaste suure to\u0303ena\u0308osusega meieni ei jo\u0303ua, kuid mis meile jo\u0303uavad, on erakordselt kaalukad kaudsed mo\u0303jud."}, {"text_idx": "#000012", "text": "Ukrainlased ei saa seal enam elada, maad harida, elektrit toota va\u0308ga pikka pikka aega. Kui me varem a\u0308gasime nende 50 000+ saabunud ukrainlase u\u0308le, siis sellise mastaabiga o\u0303nnetus vo\u0303ib meile tuua sadu tuhandeid va\u0308ga pikaajalist po\u0303genikku ja need hakkavad meie u\u0308hiskonda muutma - tahad sa vo\u0303i ei taha."}, {"text_idx": "#000013", "text": "Toidu hind la\u0308heb lakke, sest Ukraina on Euroopa viljaait ning sadade miljonite Aafrika riikide elanike baastoiduaine tagaja. Tekivad tohutud diplomaatilised pinged nii Ukraina po\u0303genike kui Aafrika mandrilt saabuvate po\u0303genike pa\u0308rast."}, {"text_idx": "#000015", "text": "Kogu meie u\u0308hiskondlik elukorraldus seisab silmisti erakordselt suurte katsumustega. Meil ju pole isegi eesti keele o\u0303petajaid, kuidas me siis pikaajaliste kaitsesaajate lapsi koolitame. Ukrainast ku\u0308ll tuleb u\u0308ksjagu o\u0303petajaid ja muid oma ala proffe kuid meie keelereeglid on va\u0308ga karmid. Paljud vajavad va\u0308ltimatut sotsiaalabi (majutus, toit, vesi, riided, hu\u0308gineenitarbed naistele). Kui nad majutatakse spordisaalidesse, siis keegi ei saa seal enam sporti teha. Tahestahtmata tekivad etnilised pinged jne. Me vo\u0303ime seda siin ja\u0308tkatagi edasi harutama."}, {"text_idx": "#000016", "text": "Oluline on ko\u0303ik koos, erinevate valdkondade, sektorite ja asutuse inimeste koosto\u0308o\u0308s kaardistada a\u0308ra kogu mo\u0303jusfa\u0308a\u0308r, otsesed ja kaudsed mo\u0303jud, ja alles siis saab hakata plaane tegema."}, {"text_idx": "#000018", "text": "Mina soovitan kindlasti kriisiplaanis kajastada esimese asjana ennetavat proaktiivset ka\u0308itumist ehk kes ja millistel tingimustel alustab inimeste, partnerite ja ressursside vo\u0303imestamist. Tahes-tahtmata kaasneb iga kriitilise vo\u0303ime to\u0303stmisega muude, va\u0308hemta\u0308htsate u\u0308lesannete taandumine."}, {"text_idx": "#000019", "text": "Kui mo\u0303jud on ko\u0303ik koosto\u0308o\u0308d tehes hinnatud, on lihtsam va\u0308lja mo\u0303elda ennetavaid tegevusi, sh ka neid ennetavaid tegevusi, mida hakatakse tegema siis, kui mingi punane joon on u\u0308letatud."}, {"text_idx": "#000020", "text": "Riiklik Ilmateenistus KAURi all teab pa\u0308evi, kui mitte na\u0308dal ette, kui tulevad ekstreemsed ilmastikuolud, nt pikaajaline tugev torm vo\u0303i ja\u0308ide, kuumalaine jne. Nad ei saa ennustada, kui palju tuleb kevadel vett alla ja kui pika aja jooksul, kuid mingid mudelid, mis prognoosivad vo\u0303imalikke sadude mahtu mingil ajahetkel on vo\u0303imalik koostada."}, {"text_idx": "#000022", "text": "Kriisi edukaks lahendamise on vajalik reageerida hetkeolukorrale, sh otseselt mo\u0303jutatud teenuste taastamisele ja ha\u0308das olevate inimeste aitamisele, ning vajalik on pidurdada kriisi eskaleerumine ehk hoida esialgu a\u0308ra halbade mo\u0303jude laienemine."}, {"text_idx": "#000025", "text": "Mida paremini on mo\u0303jud hinnatud, seda paremini saab aimu, milliseid ressursse on millisel ajahetkel vaja. Seega saame aimu, millised asutusi, MTU\u0308sid, isikuid on vaja ja saab hakata kokku leppima vastutust ja kohustusi."}, {"text_idx": "#000026", "text": "Kui Eestis on mingil ajahetkel 5000 va\u0308ltimatu abi vajajat, siis selle numbriga nt saavad hakkama vb kohalikud omavalitsused (see on na\u0308ide, ma tegelikku numbrit ei tea), sotsiaalministeeriumi ja/vo\u0303i SKA abiga. Kui aga nt 10000, siis lisandub juurde kohe riikliku tasandi vastutuse suurenemine, sh tuleb aktiveerida vabatahlik toiduabi, rahvusvahelised abiorganisatsioonid, rahvusvaheline annetuste kogumine jne. Kui meil on mo\u0303jud hinnatud, siis me saame va\u0308ga selgelt lahti kirjutada, millise asutuse ressursse meil mis tasemel vaja on. Need asutused peavad seda muidugi teadma."}, {"text_idx": "#000028", "text": "Ja jo\u0303uamegi sinna, kus pole olemas u\u0308hte ha\u0308daolukorra lahendamise plaani vo\u0303i kriisiplaani. Ko\u0303igil, kellel on oluline roll kriisi lahendamise ta\u0308ita, neil peavad olema omad plaanid ja kokku tuleb u\u0308ks suur va\u0308rviline pusle ja eriti hea oleks, kui need pusletu\u0308kid on ikka samast pildist."}, {"text_idx": "#000029", "text": "See roll on suuresti seotud peamiselt asutuse u\u0308lesannetega ja vo\u0303imega mingil ajahetkel saada hakkama mingit reageerimise taset no\u0303udva u\u0308lesandega. Selleks vo\u0303ib piisata juba olemasolevast vo\u0303imest, nt PPA ei pea koolitulistamise korral midagi kusagilt juurde tekitama, nende baastase katab selle kooli u\u0308he kriisistsenaariumi a\u0308ra. Samas mo\u0303ni stsenaarium eeldab, et PPA tekitab enda sees oluliselt suurema vo\u0303ime mingiks soorituseks, kui tal no\u0308 \"rahuajal\" on."}, {"text_idx": "#000030", "text": "Ka MTU\u0308 Toidupank ta\u0308idab rahuajal vo\u0303i praegu mingit kindlat rolli, kuid kas nad on u\u0308ldse kellegi kriisiplaani kui va\u0308ga olulist vo\u0303imekust omavat ning lihtsalt eskaleeritavat vo\u0303imekust sisse toodud? Aga Punane Rist? Vo\u0303i need vabatahtlikud, kes praegu Ukraina heaks higistavad? Miks ei vo\u0303iks need vo\u0303imekused olla loodud varem ja teadlikult?"}, {"text_idx": "#000031", "text": "Ja lo\u0303puks me jo\u0303uame oma arutlusega sinnamaani, kus asutused ei peaks mitte koostama oma kriisiplaane, vaid toimepidevuse plaane, mis tuleneb neile pandud ootustest. Vo\u0303i peaks neid nimetama hoopis vo\u0303imekuste plaanideks? Need ootused mingil ajahetkel muutuvad, vastavalt kriisi tasemele vo\u0303i julgeolekutasemele. Neid ootusti nimetatakse nu\u0308u\u0308d pu\u0308sivaks kriisiu\u0308lesandeks."}, {"text_idx": "#000032", "text": "Tegelikult saab riigil olla vaid 1 kriisiplaan, ko\u0303ik teised on toimepidevuse plaanid, mis po\u0303hinevad vo\u0303imekuste ja ressursside eskaleerimise vo\u0303imes vastavalt enne tuvastatud mo\u0303judele."}, {"text_idx": "#000033", "text": "Ja kui ressursse on va\u0308he, pane see pigem mo\u0303jude hindamisse ja oluliste parterite kaardistusse."}, {"text_idx": "#000034", "text": "Kuidas koostada riskijuhtimise su\u0308steemi raames kasulikke, toimivaid ja lihtsaid riskianalu\u0308u\u0308se"}, {"text_idx": "#000035", "text": "EsilehtAnalu\u0308u\u0308sidETO toimepidevuse riskianalu\u0308u\u0308sKriisiu\u0308lesandega asutuse riskianalu\u0308u\u0308KriisiplaanidKriisiu\u0308lesandega asutuse kriisiplaanOmavalitsuse ha\u0308daolukorra lahendamise plKooli ha\u0308daolukorra lahendamise plaanKultuuriasutuse HOLPObjektikaitseplaanKriisio\u0303ppusToimepidevuse tagamineAsutuse toimepidevuse plaanETO toimepidevuse plaanKemikaaliohutusTeabelehe koostamine ja uuendamineOhtliku ettevo\u0303tte riskianalu\u0308u\u0308sOhtliku ettevo\u0303tte HOLPOhutuse tagamise su\u0308steemi koostamineOhutusaruande koostamine ja uuendamineTeenusedProjektidPu\u0308siv kriisiu\u0308lesanneMore"}, {"text_idx": "#000036", "text": "ETO toimepidevuse riskianalu\u0308u\u0308sKriisiu\u0308lesandega asutuse riskianalu\u0308u\u0308"}, {"text_idx": "#000037", "text": "Kriisiu\u0308lesandega asutuse kriisiplaanOmavalitsuse ha\u0308daolukorra lahendamise plKooli ha\u0308daolukorra lahendamise plaanKultuuriasutuse HOLPObjektikaitseplaan"}, {"text_idx": "#000038", "text": "Asutuse toimepidevuse plaanETO toimepidevuse plaan"}, {"text_idx": "#000039", "text": "Teabelehe koostamine ja uuendamineOhtliku ettevo\u0303tte riskianalu\u0308u\u0308sOhtliku ettevo\u0303tte HOLPOhutuse tagamise su\u0308steemi koostamineOhutusaruande koostamine ja uuendamine"}]